4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทเป็นผู้ผลิตและจำหน่ายเสื้อผ้าสำเร็จรูปทั้งในและต่างประเทศ
ภายใต้เครื่องหมายการค้าชั้นนำซึ่งเป็นที่รู้จักกันทั้งในและต่างประเทศ รวมทั้งสินค้าที่เป็น
International Brand และ House Brand ของในเครือสหพัฒน์ฯ ได้จำแนกประเภทดังนี้

ผลิตภัณฑ์หลัก:

เสื้อผ้าบุรุษ ภายใต้เครื่องหมายการค้า ARROW, LACOSTE, BSC 2001, PRIMO LINEA

เสื้อผ้าสตรี ภายใต้เครื่องหมายการค้า ARROW, LACOSTE, PRIMO LINEA

เสื้อผ้าเด็ก ภายใต้เครื่องหมายการค้า LACOSTE

ชุดว่ายน้ำ ภายใต้เครื่องหมายการค้า STREAM LINE, ELLE, ARENA , BSC

ผ้ายืด ตามคำสั่งซื้อของลูกค้า

และบริษัทยังเป็นผู้ผลิต ชุดกีฬา, Tracksuit, Blazer, Jacket และ Uniform
ภายใต้เครื่องหมายการค้ารับอนุญาต และตามคำสั่งซื้อของลูกค้า

ฐานการผลิต

  ------------------- ----------------- -----------------------------------
                      สถานที่ตั้ง           

  สำนักงานใหญ่          กรุงเทพมหานคร      ศูนย์กลางบริหารจัดการ และ ผลิตชุดว่ายน้ำ

  โรงงานสาขาลำพูน      จังหวัดลำพูน         เสื้อผ้าสำเร็จรูปที่ผลิตจากผ้าทอ

  โรงงานสาขากบินทร์บุรี   จังหวัดปราจีนบุรี      ผลิตผ้ายืดผืน และ
                                        เสื้อผ้าสำเร็จรูปที่ผลิตจากผ้าถัก

  โรงงานสาขาเวลโกรว์   จังหวัดฉะเชิงเทรา    เสื้อผ้าสำเร็จรูปที่หลากหลาย
  ------------------- ----------------- -----------------------------------

สิทธิและประโยชน์จากการส่งเสริมการลงทุน

  บริษัทได้รับบัตรส่งเสริมการลงทุนจำนวน 5 ฉบับ ดังรายละเอียด ปรากฏตามตารางดังนี้

+---------------------+--------+--------+--------+--------+---------+
| 1. บัตรส่งเสริมเลขที่    | 701    | 703    | 703    | 1733(2 | 1446(   |
|                     | 0/2537 | 2/2537 | 0/2538 | )/2546 | 2)/2550 |
+---------------------+--------+--------+--------+--------+---------+
| 2. วันที่ได้รับบัตรส่งเสริม | 20/6/  | 4/1    | 20/1   | 17/1   | 4       |
|                     | 2537   | 0/2537 | 0/2538 | 2/2546 | /5/2550 |
+---------------------+--------+--------+--------+--------+---------+
| 3. วันที่เริ่มใช้สิทธิ      | 31/    | 3/     | 5/     | 12/    | 15      |
|                     | 7/2538 | 1/2540 | 2/2541 | 5/2547 | /2/2551 |
+---------------------+--------+--------+--------+--------+---------+
| 4.                  | ผล     | การทอห | ผล     | ผล     | ผลิตผลิตภ |
| เพื่อส                | ิตเสื้อผ้า | รือถักผ้า | ิตเสื้อผ้า | ิตเสื้อผ้า | ัณฑ์สิ่งทอห |
| ่งเสริมการลงทุนในกิจการ |        |        |        |        | รือชิ้นส่วน |
|                     | ส      | ผล     | ส      | ส      |         |
|                     | ำเร็จรูป | ิตเสื้อผ้า | ำเร็จรูป | ำเร็จรูป |         |
|                     |        |        |        |        |         |
|                     |        | ส      |        |        |         |
|                     |        | ำเร็จรูป |        |        |         |
+---------------------+--------+--------+--------+--------+---------+
| 5.                  |        |        |        |        |         |
| สิทธิป                |        |        |        |        |         |
| ระโยชน์สำคัญที่บริษัทได้รับ |        |        |        |        |         |
+---------------------+--------+--------+--------+--------+---------+
| 5.1                 | 8 ปี    | 8 ปี    | 7 ปี    | 8 ปี    | 8 ปี     |
| ได้รับ                |        |        |        |        |         |
| ยกเว้นภาษีเงินได้นิติบุคคล | (หมด   | (หมด   | (หมด   | ไม่เกิน  | ไม่เกิน   |
| สำหรับกำไรสุทธิที่ได้จากก | อายุวันที่ | อายุวันที่ | อายุวันที่ | 44.90  | 290     |
| ารประกอบกิจการที่ได้รับก |        |        |        |        | ล้านบาท  |
| ารส่งเสริมนับแต่วันที่มีราย | 30/7/  | 2/1    | 4/2    | ล้านบาท |         |
| ได้จากการประกอบกิจการ | 2546)  | /2548) | /2548) |        |         |
|                     |        |        |        | (บริษัทไ |         |
|                     |        |        |        | ด้ใช้สิทธ |         |
|                     |        |        |        | ิการยกเ |         |
|                     |        |        |        | ว้นภาษีเ |         |
|                     |        |        |        | งินได้คร |         |
|                     |        |        |        | บทั้งจำน |         |
|                     |        |        |        | วนแล้ว) |         |
+---------------------+--------+--------+--------+--------+---------+
| 5.2                 | 8 ปี    | 8 ปี    | 7 ปี    | 8 ปี    | 8 ปี     |
| ได้รับยกเว้นไม่ต้อ       |        |        |        |        |         |
| งนำเงินปันผลจากกิจการท | (หมด   | (หมด   | (หมด   |        |         |
| ี่ได้รับการส่งเสริมซึ่งได้รับ | อายุวันที่ | อายุวันที่ | อายุวันที่ |        |         |
| ยกเว้นภาษีเงินได้นิติบุคคล |        |        |        |        |         |
| ตามข้อ 5.1           | 30/7   | 2/1    | 4/2    |        |         |
| ไปรวม               | /2546) | /2548) | /2548) |        |         |
| คำนวณเพื่อเสียภาษีเงินได้ |        |        |        |        |         |
+---------------------+--------+--------+--------+--------+---------+
| 5.3                 | 5 ปี    | 5 ปี    | -      | -      | 5 ปี     |
| ได้รับการล            |        |        |        |        |         |
| ดหย่อนภาษีเงินได้นิติบุคคล | (หมด   | (หมด   |        |        |         |
| สำหรับกำไรสุทธิที่ได้รับจา | อายุวันที่ | อายุวันที่ |        |        |         |
| กการลงทุนในอัตราร้อยละ |        |        |        |        |         |
| 50                  | 30/7   | 2/1    |        |        |         |
| ของอัตราปกตินับแต่วันที่พ  | /2551) | /2553) |        |        |         |
| ้นกำหนดระยะเวลาตามข้อ |        |        |        |        |         |
| 5.1                 |        |        |        |        |         |
+---------------------+--------+--------+--------+--------+---------+
| 5.4                 | 10 ปี   | 10 ปี   | -      | -      | 10 ปี    |
| ได้รับอนุญาตให้หักค่าขนส่ง |        |        |        |        |         |
| ค่าไฟฟ้าและค่าน้ำประปา  | (หมด   | (หมด   |        |        |         |
| 2 เท่าของค่าใช้จ่าย     | อายุวันที่ | อายุวันที่ |        |        |         |
| ดังกล่าว              |        |        |        |        |         |
| นับแต่วันที่เริ่มมีรายได้    | 30/7   | 2/1    |        |        |         |
|                     | 2548)  | /2550) |        |        |         |
+---------------------+--------+--------+--------+--------+---------+
| 5.5                 | ร      | ร      | -      | ร้อยละ  | ร้อยละ   |
| ได้รับอนุญาตให้หักเงิน    | ้อยละ25 | ้อยละ25 |        | 25 ของ | 25 ของ  |
| ลงทุนในการติดตั้งหรือก่อส |        |        |        |        |         |
| ร้างสิ่งอำนวยความสะดวก | ของเ   | ของเ   |        | เ      | เงินลงทุน |
| นอกเหนือไปจา         | งินลงทุน | งินลงทุน |        | งินลงทุน |         |
| กการหักค่าเสื่อมราคาปกติ |        |        |        |        |         |
|                     | (หมด   | (หมด   |        |        |         |
|                     | อายุวันที่ | อายุวันที่ |        |        |         |
|                     |        |        |        |        |         |
|                     | 30/7   | 2/1    |        |        |         |
|                     | /2546) | /2548) |        |        |         |
+---------------------+--------+--------+--------+--------+---------+

ในฐานะที่เป็นกิจการที่ได้รับการส่งเสริมการลงทุน บริษัทจะต้องปฏิบัติตามเงื่อนไขและข้อกำหนดต่าง
ๆ เกี่ยวกับการส่งเสริมการลงทุนโดยเคร่งครัด

4.2 การตลาดและภาวะการแข่งขัน

ภาพรวมและแนวโน้มการแข่งขันในอุตสาหกรรมสิ่งทอและเครื่องนุ่งห่ม

[][][][][][][] ในปีที่ผ่านมากลุ่มสินค้าสิ่งทอและเสื้อผ้าสำเร็จรูปยังมีการแข่งขันสูง
ผู้บริโภคยังคงให้ความสำคัญในเรื่องของราคา
ดังนั้นผู้ประกอบการส่วนใหญ่จึงยังคงต้องแข่งขันกันในด้านราคาสินค้า
จากอดีตที่มีการแข่งขันกันสูงของสินค้าที่นำเข้าจากประเทศที่มีต้นทุนการผลิตต่ำกว่า เช่น จีน
เวียดนาม บังคลาเทศ อินเดีย และอินโดนีเซีย แต่ในปีที่ผ่านมาแนวโน้มได้เปลี่ยนแปลงไป
โดยลูกค้าได้เริ่มมีการย้ายฐานการผลิตจากกลุ่มประเทศดังกล่าว อาทิ
ย้ายจากประเทศจีนมาผลิตในประเทศไทยเพิ่มมากขึ้น
เนื่องจากต้นทุนการผลิตในประเทศดังกล่าวสูงขึ้นและปริมาณการสั่งซื้อขั้นต่ำยังอยู่ในจำนวนที่ค่อนข้างสูง
รวมถึงจากการที่รัฐบาลได้ทำข้อตกลงการเปิดเสรีการค้าอาเซียน เพื่อสิทธิประโยชน์ทางด้านภาษี
ซึ่งเหล่านี้เป็นปัจจัยในการส่งเสริมให้มีการขยายฐานการผลิตมาในประเทศไทยเพิ่มมากขึ้น
จากปัจจัยดังกล่าวทำให้บริษัทเริ่มมียอดสั่งซื้อในส่วนของผ้าและเสื้อผ้าสำเร็จรูปจากลูกค้าต่างประเทศเพิ่มมากขึ้นเมื่อเทียบกับสถานการณ์ปีที่ผ่านมา

จากแนวโน้มการเปลี่ยนแปลงที่ดีขึ้นดังกล่าวและหลายๆปัจจัย
เริ่มส่งผลให้ผลประกอบการของบริษัทในปีที่ผ่านมาอยู่ในระดับเป็นที่น่าพอใจเมื่อเทียบกับสภาวการณ์ทางเศรษฐกิจ
ความสำเร็จดังกล่าวเกิดจาก การกำหนดทิศทางนโยบายการดำเนินงานที่มีประสิทธิภาพ
การค้นคว้านวัตกรรมและออกผลิตภัณฑ์ใหม่
และการขยายช่องทางการจัดจำหน่ายทั้งในและต่างประเทศที่เพิ่มมากขึ้น
รวมถึงประสิทธิภาพและความตั้งใจในการปฏิบัติงานของพนักงาน
ส่งผลให้ผลประกอบการเป็นที่น่าพอใจ

ตลาดต่างประเทศ

จากภาพรวมวิกฤตการทางการด้านเศรษฐกิจในต่างประเทศและเศรษฐกิจโลก
ส่งผลให้รูปแบบการดำเนินธุรกิจเปลี่ยนแปลงไป
โดยบริษัทเพิ่มกำลังการผลิตภายในและขยายการผลิตโดย Outsourcing
ไปยังบริษัทพันธมิตรทางธุรกิจอื่นเพิ่มมากขึ้น

โดยบริษัทมุ่งเน้นความได้เปรียบจากการที่เป็นผู้ผลิตผ้าถัก นำเสนอผลิตภัณฑ์และนวัตกรรมใหม่ๆ
รวมถึงการมีวัตถุดิบที่มีความหลากหลายและความเป็นพิเศษ และการพัฒนาช่องทางการจัดจำหน่าย
เพื่อให้เกิดความสามารถเชิงการแข่งขันให้เป็นที่รู้จักในตลาดต่างประเทศเพิ่มมากขึ้น

ในปี 2553 บริษัทฯได้ขยายฐานลูกค้า โดยดำเนินกิจกรรมต่างๆ อาทิ

ร่วมกิจกรรมการออกแสดงสินค้าในต่างประเทศจัดแสดงสินค้ากับบริษัทในเครือสหพัฒน์ดังนี้

  ● บริษัทเข้าร่วมกิจกรรมการแสดงสินค้าในต่างประเทศเพิ่มมากขึ้น อาทิ งาน TEXWORLD
  ที่ประเทศฝรั่งเศส และงาน Intertextile Shanghai Apparel Fabric
  โดยนำนวัตกรรมผ้าถัก (knitted fabric) และ เสื้อผ้าสำเร็จรูป ร่วมแสดงในงานดังกล่าว

  ● บริษัท ได้จัดทีมงานเพื่อเดินทางไปพบตัวแทน (Agent) และลูกค้า ในต่างประเทศโดยตรง
  อาทิ ประเทศเกาหลี เวียดนาม สิงคโปร์ เพื่อนำเสนอขายผลิตภัณฑ์และนวัตกรรมใหม่ๆ
  ในลักษณะเป็นผู้ออกแบบดีไซน์ ผลิตผ้า สร้างแพทเทิร์น ตลอดจนการตัดเย็บแบบครบวงจร

ทั้งนี้เพื่อเป็นการเพิ่มช่องทางการจัดจำหน่ายและขยายฐานลูกค้าเพื่อการเสริมสร้างรายได้แก่องค์กร
และยังเป็นการร่วมสร้างเสริมศักยภาพในธุรกิจสิ่งทอของประเทศไทยอีกด้วย

ช่องทางการจำหน่ายตลาดต่างประเทศ บริษัทฯ จัดจำหน่ายผ้าถักและเสื้อผ้าสำเร็จรูปผ่าน
Trading Firm และจำหน่ายตรงให้กับลูกค้าทั้งใน สหรัฐอเมริกา ยุโรป และเอเชีย

ตลาดในประเทศ

บริษัทฯ ได้มุ่งเน้นการทำการตลาดเชิงรุกอย่างต่อเนื่อง กับ บมจ.ไอ.ซี.ซี. อินเตอร์เนชั่นแนล
ซึ่งเป็นลูกค้าหลักและเป็นตัวแทนจัดจำหน่าย
โดยได้ร่วมจัดทำข้อมูลสำรวจความต้องการและความพึงพอใจของผู้บริโภคอย่างต่อเนื่องและพัฒนาผลิตภัณฑ์ใหม่ๆ
เพื่อสามารถตอบสนองความต้องการของผู้บริโภคและร่วมจัดทำกิจกรรมส่งเสริมการตลาดต่าง ๆ
เพื่อให้เข้าถึงผู้บริโภคกลุ่มเป้าหมาย

บริษัทดำเนินธุรกิจควบคู่กับการมีส่วนร่วมรับผิดชอบต่อสังคมและสิ่งแวดล้อม (CSR)
โดยได้กำหนดเป็นนโยบายหนึ่งในการดำเนินธุรกิจด้านการตลาดของบริษัท
แม้จะมีปัจจัยกระทบต่อเป้าหมายธุรกิจของบริษัทก็ตาม ผนวกกับการคิดบวก (Positive
Thinking) นับเป็นแรงผลักดันการตลาดที่สำคัญของบริษัทอีกช่องทางหนึ่ง ซึ่งบริษัทฯ
ได้ร่วมกับฝ่ายการตลาดจัดทำกิจกรรมทางการตลาดเพื่อสังคมอย่างต่อเนื่องมาโดยตลอดหลายปี อาทิ
สินค้าแบรนด์เนม ARROW “โครงการพาช้างกลับบ้าน”
เป็นการประสานธุรกิจกับความรับผิดชอบต่อสังคม และสิ่งแวดล้อม
เพื่อสร้างให้เป็นองค์กรที่มีคุณค่าของสังคม

ส่วนทางด้าน Uniform และการจำหน่ายผ้าถัก บริษัทสามารถขยายฐานการตลาดได้เป็นอย่างดี
ทั้งชุดทำงานในโรงงานและสำนักงาน และการจำหน่ายผ้าถักให้แก่ลูกค้าภายนอก
เนื่องจากบริษัทมีทีมงานที่มีความเชี่ยวชาญและมีประสิทธิภาพตั้งแต่การออกแบบ การถักผ้า
จนถึงการส่งมอบสินค้า รวมถึงการมีบริการที่ดีทั้งก่อนและหลังการขาย
คำนึงถึงหลักการแข่งขันทั้งด้านคุณภาพและราคาที่เหมาะสม บริษัทฯได้จัดทำชุด
Uniformให้แก่องค์กรที่มีชื่อเสียงทั้งสถาบันการเงิน รัฐวิสาหกิจ และบริษัทเอกชน หลายแห่ง

ในปี 2553 ลูกค้า Uniform ให้ความไว้วางใจบริษัท มีความพึงพอใจในสินค้า
และการบริการทั้งก่อนและหลังการขายของทีมงานเป็นอย่างดี เป็นลูกค้าอย่างต่อเนื่องของบริษัท
รวมทั้งมีการสื่อสารต่อไปยังลูกค้ารายใหม่อีกด้วย บริษัทฯ มีความมุ่งมั่นในการขยายฐานการตลาด
Uniform และผ้าถัก (Knitted Fabric) เพื่อสามารถสร้างให้เป็นรายได้หลักในอนาคต

ในปี 2553 บริษัทได้จดทะเบียนเครื่องหมายการค้าของบริษัทเอง คือ SWOOP

ช่องทางการจัดจำหน่ายตลาดในประเทศ บริษัทฯ เป็นผู้ผลิตและจำหน่ายสินค้าให้กับบริษัท
ไอ.ซี.ซี.อินเตอร์เนชั่นแนล จำกัด (มหาชน)
เป็นบริษัทในกลุ่มสหพัฒน์และเป็นลูกค้ารายใหญ่ของบริษัท
เป็นบริษัทชั้นนำที่มีศักยภาพและความเชี่ยวชาญในการทำการตลาดในประเทศ
โดยเป็นผู้จัดจำหน่ายรายใหญ่ให้กับห้างสรรพสินค้า ดิสเคาน์สโตร์
และร้านค้าในศูนย์การค้าชั้นนำทั่วประเทศ

พร้อมกันนี้บริษัทได้มีหน่วยงานรับจ้างผลิต (Made To Order) รวมถึงการจัดทำชุด Uniform
โดยนำเสนอและจำหน่ายตรงต่อลูกค้า อาทิ สถาบันการเงิน รัฐวิสาหกิจ
องค์กรและบริษัทเอกชนต่าง ๆ เพื่อเป็นการเพิ่มช่องทางการจัดจำหน่าย

ผลิตภัณท์ที่เป็นเครื่องหมายการค้าของบริษัท(House Brand) Proud / 360 (THREE SIX
O)และSwoop0

“PROUD”

บริษัทเน้นการตลาดเฉพาะกลุ่ม (Niche Market) โดยได้ดำเนินกลยุทธ์การตลาดในลักษณะ Blue
Ocean ซึ่งกลุ่มคู่แข่งขันยังมีไม่มากนัก และสภาวะการณ์การแข่งขันก็ไม่รุนแรง
บริษัทได้กำหนดตำแหน่งผลิตภัณฑ์ของสินค้า PROUD
เป็นเสื้อผ้าสำหรับสุภาพสตรีรูปร่างพิเศษที่มีรูปแบบตามสมัยนิยม
และสามารถเลือกสวมใส่ได้หลายโอกาส ตามความเหมาะสมและบุคคลิกภาพ
ซึ่งบริษัทได้พัฒนานวัตกรรมผ้าทั้งในกลุ่มผ้ายืดและผ้าทอเพื่อให้มีคุณสมบัติพิเศษแตกต่างจากคู่แข่งขัน
โดยมีคุณภาพดี สวมใส่สบาย มีความคงทน นอกจากนี้ยังได้มีการพัฒนาในด้านรูปแบบให้มีความทันสมัย
ตลอดจนการออกแบบแพทเทิร์นเพื่อช่วยปกปิดรูปร่างเวลาสวมใส่เพื่อเสริมสร้างบุคคลิกภาพ
ซึ่งได้รับความสนใจจากผู้บริโภคกลุ่มเป้าหมาย

“360 (THREE SIX O) “

แบรนด์ 360 (THREE SIX O) เป็นสินค้าสำหรับกลุ่มผู้หญิงที่มีบุคลิกมาดมั่น นำสมัย
ชอบความท้าทาย รักศิลปะ วัฒนธรรม และการเดินทางท่องเที่ยว
โดยเลือกใช้วัตถุดิบในการตัดเย็บที่มีคุณภาพ มีความพิถีพิถัน
เน้นการตบแต่งผลิตภัณฑ์ด้วยงานฝีมือ(Hand made) โดยมีรูปแบบและสีสันที่หลากหลาย
สวมใส่สบายและใส่ได้หลากหลายโอกาส มีความทันสมัยตามแฟชั่น
และยังมีจุดเด่นเพื่อให้ลูกค้าได้รับความพึงพอใจสูงสุดในการเลือกซื้อสินค้า
ลูกค้าจะเลือกซื้อตามรูปแบบและขนาดที่เหมาะสมกับรูปร่าง
โดยสามารถแยกซื้อชุดส่วนบนหรือส่วนล่างได้อย่างอิสระ ต่างสีต่างขนาด
ตามความต้องการของลูกค้า

“SWOOP”

สินค้าสไตล์ลำลอง เป็นการผสมผสานกันระหว่างวัตถุดิบที่เป็นมิตรกับสิ่งแวดล้อม
และการออกแบบที่ทันสมัยสำหรับผู้ชาย มีเอกลักษณ์ของแบรนด์ คือ ดีไซน์ทันสมัยสไตล์ลำลอง
ควบคู่ไปกับการใส่ใจสิ่งแวดล้อม

และได้กำหนดกลุ่มลูกค้าเป็นเสื้อผ้าสำหรับผู้ชายอายุระหว่าง 20 - 35 ปี
ที่มีความชื่นชอบและสนใจในรูปแบบเสื้อผ้าที่ทันสมัย และBrand Lifestyle
สัมผัสที่อบอุ่นจากธรรมชาติ / สนุกไปกับการท่องเที่ยวและเสียงเพลง
และชีวิตที่ทันสมัยกับเทคโนโลยี

ในปี 2553 สินค้าที่เป็นเครื่องหมายการค้าของบริษัท (House Brand) ทั้ง 3 แบรนด์ คือ
“Proud” , “360 (Three Six O)” และ Swoop บริษัทเป็นผู้จำหน่ายตรงให้กับลูกค้า
โดยมีร้านค้าของตัวเอง และจำหน่ายผ่าน Factory Outlet
และได้ขยายจำนวนร้านค้าและเคาน์เตอร์ในห้างสรรพสินค้า ตลอดจน Outlet ต่างๆ เพิ่มมากขึ้น
โดยได้มีการจัดการส่งเสริมการขาย รวมทั้งการนำสินค้าไปร่วมจัดแสดงในงานต่าง ๆ
เพื่อเป็นการประชาสัมพันธ์แบรนด์อย่างต่อเนื่อง

การพัฒนาด้านช่องทางการจัดจำหน่าย แผนการตลาดและส่งเสริมการขาย

ช่องทางการจัดจำหน่ายเป็นปัจจัยที่มีความสำคัญในการจัดจำหน่ายสินค้าไปยังผู้บริโภค
เพื่อให้สินค้าเข้าถึงกลุ่มเป้าหมายได้อย่างถูกต้องและมีประสิทธิภาพ และสำหรับสินค้าใหม่ทั้ง 3
แบรนด์ บริษัทได้เปิดร้านในลักษณะ Boutique และ Corner/Counter ในห้างสรรพสินค้าชั้นนำ
ในเขตกรุงเทพฯ และปริมณฑล นอกจากนี้ยังมีแผนขยายช่องทางการจัดจำหน่ายอื่น ๆ
ในอนาคตเพื่อให้ครอบคลุมผู้บริโภคกลุ่มเป้าหมายในทุกพื้นที่ได้อย่างมีประสิทธิภาพ

ทั้งนี้บริษัทยังคงให้ความสำคัญต่อการพัฒนาแผนการตลาดและส่งเสริมการขายอย่างต่อเนื่องร่วมกับหน่วยงานการตลาด
(Marketing section) เพื่อบริหารจัดการในส่วนการตลาดและการส่งเสริมการขาย
โดยกำหนดเป็นแผนระยะยาวและติดตามผลอย่างต่อเนื่อง
โดยพิจารณาตามลักษณะและฤดูกาลของสินค้า
จึงจำเป็นต้องมีการบริหารจัดการที่มีประสิทธิภาพและเป็นระบบ
โดยได้กำหนดให้มีกิจกรรมการส่งเสริมการขายอย่างในรูปแบบของโปรโมชั่นต่าง ๆ เช่น
การให้ส่วนลด การเป็นสมาชิกและการทำโปรโมชั่นร่วมกับสินค้าอื่น เป็นต้น
เพื่อเป็นการสร้างแรงจูงใจในการซื้ออย่างต่อเนื่อง
นอกจากนี้ยังให้ความสำคัญกับการปรับเปลี่ยนกลยุทธ์การดำเนินงานให้มีประสิทธิภาพ
และทันต่อสถานการณ์ปัจจุบัน

การดำเนินงาน

ปี 2553 ยังมีผลกระทบต่อเนื่องจากวิกฤตเศรษฐกิจปี 2552 และในช่วงไตรมาส
2ของปีปัญหาการเมืองในประเทศ
บริษัทได้ตระหนักถึงภารกิจในการสร้างสมดุลระหว่างผู้มีส่วนได้เสีย
ได้มีการบริหารจัดการความเสี่ยงด้านราคา
โดยการลดต้นทุนด้วยการบริหารสินค้าคงคลังและการจัดหาวัตถุดิบ การปรับลดค่าใช้จ่าย
พร้อมนำระบบTQM และ LEAN เข้ามาใช้ในการดำเนินงานด้านการผลิต
เพื่อเพิ่มประสิทธิภาพการดำเนินงาน

การวางแผนเชิงกลยุทธ์

บริษัทได้ร่วมกันระดมความคิดจากผู้บริหารระดับสูงขององค์กรผ่านความเห็นชอบของคณะกรรมการบริษัท
ในการกำหนดกลยุทธ์และทิศทางธุรกิจ เพื่อให้เกิดการสร้างมูลค่าเพิ่มสูงสุดแก่องค์กร
การสร้างพลังร่วมของพนักงาน การใช้สินทรัพย์และทรัพยากรที่มีอยู่ให้เกิดประโยชน์สูงสุดร่วมกัน
และนำมาจัดทำเป็นแผนธุรกิจขององค์กรและแผนปฏิบัติงานของหน่วยงานต่าง ๆ
ทั้งในระยะสั้นและระยะยาว

ในปี2553 ได้มีการกำหนดกลยุทธ์และแผนงานในการฝ่าวิกฤตทางการเมือง
โดยเพิ่มความระมัดระวังในการใช้จ่าย บริหารการลงทุนอย่างมีวินัยโดยเคร่งครัด
และการชะลอการลงทุนที่ได้ผลกระทบจากวิกฤตเศรษฐกิจ
รวมถึงการพิจารณาปรับโครงสร้างองค์กรบางส่วนงาน
เพื่อเพิ่มความแข็งแกร่งในการฝ่าวิกฤตที่มีความผันผวน และเพิ่มศักยภาพในการแข่งขัน

กลยุทธ์และทิศทางการดำเนินธุรกิจ

บริษัทได้กำหนดวิสัยทัศน์ที่มุ่นเน้นการเติบโตอย่างต่อเนื่องและยั่งยืนเพื่อก้าวสู่ความเป็นเลิศในอุตสาหกรรมสิ่งทอและเครื่องนุ่งห่ม
โดยกำหนดวัตถุประสงค์เชิงกลยุทธ์ที่ชัดเจนเพื่อใช้เป็นแนวทางในการจัดทำแผนธุรกิจของทุกหน่วยงานและให้เป็นไปในทิศทางเดียวกัน
รวมทั้งได้มีการวิเคราะห์หาแรงขับเคลื่อนกลยุทธ์เพื่อผลักดันแผนธุรกิจขององค์กรให้บรรลุวัตถุประสงค์เชิงกลยุทธ์
โดยยึดหลัก ดังนี้

การปรับปรุงการบริหารจัดการเพื่อบรรลุวิสัยทัศน์และเป้าหมายทางธุรกิจ 

-   การสร้างนวัตกรรม เพื่อขยายธุรกิจในต่างประเทศ
    และเร่งขยายธุรกิจหลักและขยายไปยังธุรกิจต่อเนื่องขององค์กร

มุ่งสร้างผู้นำพร้อมพัฒนาให้เป็นทั้งคนดีและคนเก่ง

การบริหารจัดการภายใต้ “ปรัชญาเศรษฐกิจพอเพียง”และ”การกำกับดูแลกิจการที่ดี”

สร้างความเหมาะสมและเป็นธรรมในการบริหารจัดการผู้มีส่วนได้เสียและสร้างสมดุลต่อทุกกลุ่ม

1.  การดำเนินธุรกิจควบคู่ไปกับนโยบายความรับผิดชอบต่อสังคม ชุมชนและสิ่งแวดล้อม

มุ่งสร้างความสัมพันธ์ที่ดีต่อสังคมและชุมชน 

4.3 การจัดผลิตภัณฑ์และบริการ

  ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าบุรุษ สตรี เด็ก และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน 51000

ผลิต : เสื้อผ้าบุรุษ สตรี และเด็ก

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี 25110

ผลิต : เสื้อผ้าบุรุษ สตรี เด็ก และผ้ายืด

สาขาเวลโกรว์ - 114 หมู่ 5 ต.บางสมัคร อ.บางปะกง ฉะเชิงเทรา 24180

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2553       | ปี 2552        | ปี 2551       |
+-----------------------+--------------+---------------+--------------+
| กำลังการผลิต (หน่วย :    | 1,158,000    | 1,158,000     | 1,363,200    |
| ตัว)                   |              |               |              |
|                       | 180,000      | 180,000       | 168,000      |
| - เสื้อผ้าบุรุษ และ ชุดเด็ก  |              |               |              |
|                       | 208,800      | 208,800       | 208,800      |
| - เสื้อผ้าสตรี            |              |               |              |
|                       |              |               |              |
| - ชุดว่ายน้ำ             |              |               |              |
+-----------------------+--------------+---------------+--------------+
| รวม                   | 1,546,800    | 1,546,800     | 1,740,000    |
+-----------------------+--------------+---------------+--------------+
| ปริมาณการผลิตจริง        | 939,448      | 931,943       | 1,000,456    |
|                       |              |               |              |
| - เสื้อผ้าบุรุษ และ ชุดเด็ก  | 155,091      | 169,212       | 128,709      |
|                       |              |               |              |
| - เสื้อผ้าสตรี            | 162,211      | 163,533       | 160,086      |
|                       |              |               |              |
| - ชุดว่ายน้ำ             |              |               |              |
+-----------------------+--------------+---------------+--------------+
| รวม                   | 1,256,750    | 1,264,688     | 1,289,251    |
+-----------------------+--------------+---------------+--------------+
| การใช้กำลังการผลิต (%)   | 81.24        | 81.76         | 74.09        |
+-----------------------+--------------+---------------+--------------+

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

การจัดหาผลิตภัณฑ์

บริษัทฯ จัดหาและสั่งซื้อวัตถุดิบในประเทศเป็นหลัก
เนื่องจากมีความเชื่อมั่นในคุณภาพและได้ร่วมพัฒนากับคู่ค้าอย่างต่อเนื่อง
เพื่อสนับสนุนการค้าในประเทศ ส่วนด้านผ้าถัก(Knitted Fabric)
ใช้ผลผลิตจากโรงถักผ้ายืดของบริษัท ซึ่งนับเป็นความได้เปรียบจากการที่บริษัทฯ
เป็นผู้ผลิตเสื้อยืดที่ครบวงจรตั้งแต่การออกแบบ การถักผ้า และกระบวนการผลิตเป็นเสื้อผ้าสำเร็จรูป
ทั้งนี้บริษัทได้ลงทุนในเครื่องจักร และเทคโนโลยีที่ทันสมัย
ควบคู่กับการพัฒนาศักยภาพในด้านฝีมือแรงงานให้มีทักษะที่ดีอย่างต่อเนื่อง
เพื่อเสริมสร้างกระบวนการผลิตให้มีประสิทธิภาพยิ่งขึ้น และจากการที่บริษัทฯ
ได้จัดตั้งโรงงานในเขตส่งเสริมการลงทุน โซน 3 ทำให้ได้สิทธิพิเศษจาก BOI
ก่อให้เกิดความได้เปรียบในการพัฒนาต้นทุน บริษัทฯ ได้ร่วมกับคู่ค้า (SUPPLIER)
ผลิตวัตถุดิบที่มีนวัตกรรมใหม่ ๆ
โดยคำนึงถึงการตอบสนองความต้องการของลูกค้าและเป็นมิตรกับสิ่งแวดล้อม
รักษาทรัพยากรธรรมชาติ

แหล่งวัตถุดิบของบริษัทมีทั้งในประเทศและต่างประเทศ สัดส่วนการซื้อวัตถุดิบประมาณร้อยละ 90
จากแหล่งผลิตภายใน และประมาณร้อยละ 10 นำเข้ามาจากต่างประเทศ
เพื่อตอบสนองความต้องการของลูกค้า
และเพิ่มความแปลกใหม่ของวัตถุดิบที่บ้านเราไม่สามารถผลิตได้ พร้อมนำนวัตกรรมใหม่ ๆ
มาพัฒนาคุณภาพวัตถุดิบเพื่อสร้างมูลค่าเพิ่มให้กับสินค้าและแบรนด์

4.4 งานที่ยังไม่ได้ส่งมอบ

- ไม่มี -